iraklixyz/georgian-wikipedia-cleaned huggingface dataset:
ვუპერტალი

ვუპერტალი (გერმ. ) — ქალაქი გერმანიაში, ჩრ. რაინ-ვესტფალიის მიწაზე. ექვემდებარება დიუსელდორფის ადმინისტრაციულ ცენტრს. მიეკუთვნება ფედერალურ მხარეს. მოსახლეობა შეადგენს 357 177 ადამიანს (2007 წლის 30 ივლისის მონაცემებით). უკავია 168,41 კმ² ფართობი. ოფიციალური კოდია - 05 1 24 000. ქალაქი იყოფა 10 რაიონად. აქ გაედინება მდ. ვუპერი.

ტრანსპორტი
ვუპერტალში საზოგადოებრივი ტრანსპორტის მნიშვნელოვანი სახეობაა - ვუპერტალის შეკიდული გზა, რომელიც წარმოადგენს მონორელსებიან შეკიდულ სისტემას ესტაკადებზე და ასრულებს მეტროპოლიტენის ფუნქციას. ქალაქში ასევე არის სარკინიგზო სადგური, შორ მანძილზე მიმავალი მატარებლებისათვის.

განათლება
Magical Mystery Tour

— ინგლისური როკ-ჯგუფ -ის 1967 წლის ორი სხვადასხვა ჩანაწერის, ალბომისა და ორმაგი -ს სათაური. ორივე მათგანში შეტანილია ექვსი სიმღერა, რომელიც ჟღერს ფილმში „ჯადოსნური იდუმალი მოგზაურობა“.

1967 წლის 8 დეკემბერს ბრიტანეთში გამოცემული ვერსია წარმოადგენს ორმაგი -ს, ხოლო შტატებში, 11 დღით ადრე, 1967 წლის 27 ნოემბერს გაყიდვაში გამოვიდა 11 სიმღერისგან შემდგარი ალბომი, რომელზეც ასევე მოხვდა ჯგუფის 1967 წლის სინგლებზე გამოცემული სიმღერები. მას შემდეგ, რაც ჯგუფმა თავისი კატალოგი კომპაქტ-დისკებზე გამოსაცემად მოამზადა, 11 სიმღერიანი ჩანაწერი წარდგენილი იქნა, როგორც ოფიციალური ვერსია.

საუნდტრეკს წილად ხვდა კრიტიკული და კომერციული წარმატება. იგი ნომინირებული იქნა გრემიზე და აშშ-ში ჩარტის #1 პოზიციაზე მოხვდა, მიუხედავად იმისა, რომ ფილმი წარუმატებელი აღმოჩნდა.

სიმღერების სია
ორმაგი 
ჩარტები
ორიგინალური გამოცემა

ალბომი

2009 წლის რემასტერი

სერტიფიცირებები
აშშ-ში ალბომი 1967 წლის დეკემბრისთვის გაიყიდა 1 936 063, ხოლო ათწლეულის ბოლოსთვის - 2 373 987 ასლის ოდენობით.
თექირდაღის პროვინცია

თექირდაღის პროვინცია — პროვინცია (ილი) თურქეთში, ისტორიულ–გეოგრაფიულ პროვინცია აღმოსავლეთ თრაკიაში. მარმარილოს ზღვის რეგიონში. ადმინისტრაციული ცენტრი – ქალაქი თექირდაღი . ესაზღვრება სტამბოლის, ედირნეს, ჩანაქკალეს და ქირკლარელის პროვინციები, სამხრეთ–აღმოსავლეთით ესაზღვრება მარმარილოს ზღვა, ხოლო ჩრდილოეით აქვს 1 კილომეტრიანი საზღვარი – შავ ზღვაზე. შედგება 9 რაიონისაგან.

მოსახლეობა 623 591 ადამიანი (2007), უდიდესი ქალაქია თექირდაღი.
ბლოკი (ფილატელია)

ბლოკი (ფილატელია) ანუ მინიატურული ფურცელი — საფოსტო მარკის გამოცემის სპეციალური ფორმა. ფართო ფურცელზე დაბეჭდილია ნახატი, რომლის სიუჟეტურ ნაწილს შეადგენს საფოსტო მარკა, რომელიც გამოკვეთილია პერფორაციული ჩარჩოთი. ბლოკი წარმოადგენს ფილატელიურ სუვენირს, მაგრამ სუვენირული ფურცლისაგან იმით განსხვავდება, რომ იგი შეიძლება გამოყენებული იყოს, როგორც საფოსტო საგადასახდო საშუალება და როგორც საკოლექციო ერთეული.

ბლოკი იბეჭდება მნიშვნელოვანი მოვლენის ან დიდი პიროვენებების საიუბილეოდ. მხატვრული გაფორმების თვალსაზრისით, ძალიან მრავალფეროვანი შეიძლება იყოს. ბლოკი მართკუთხა ფურცელია, იგი შედგება უშუალოდ მარკისაგან და ველებისაგან, რომელიც მარკის გარშემო არსებული სივრცეა. ერთ ბლოკში შეიძლება ჩაბეჭდილი იყოს ერთი ან მეტი მარკა, თავისი ნომინალების მითითებით, მაგრამ ყველა მარკა გაერთიანებულია ერთ მხატვულ სიუჟეტში. ცალკეული მარკა გამოყოფილია პერფორაციით. ველებზე შეიძლება განთავსებული იყოს სპეციალური ტექსტი. ბლოკს შეიძლება საერთოდ არ ჰქონდეს ველები და მხოლოდ საერთო თემისა და სიუჟეტის მარკების გადაბმა იყოს. ბლოკის დაშლა მარკებად არ შეიძლება, იგი ერთ მთლიანობად გამოდის და გაიყიდება. ფილატელისტებს იგი შეუძლიათ შეიძინონ ფრანკირებული ან სუფთა.

ფილატელიტურ კატალოგებში ბლოკის აღმნიშვნელი ტერმინებია: ; ; . არსებობს სპეციალური კატალოგი ბლოკებისათვის.

დანომრილი ბლოკი
ბლოკზე შეიძლება დაწერილი იყოს ნომერი, ასეთ შემთხვევაში ამბობენ, რომ ბლოკი დანომრილია. როგორც წესი, ასეთი ბლოკები მცირე ტირაჟით გამოდის. რიგობრივი ნომერის მითითება არ წარმოადგენს საფოსტო აუცილებლობას და უფრო ფილატელისტური ინტერესის საგანია. დანომვრას აქვს ფალსიფიკაციისაგან დამცავი ფუნქცია.

პირველი ბლოკი
მსოფლიოში პირველი ფილატელისტური ბლოკი (სკოტი #151) გამოიცა 1923 წლის3 იანვარს, ლუქსემბურგში და იგი მიეძღვნა ლუქსემბურგის ჰერცოგის ქალიშვილის შარლოტას დაბადებას (22 დეკემბერი 1922 — 12 ნოემბერი 1964). ბლოკში ჩართული იყო მანამდე უკვე გამოცემული მარკა ლუქსემბურგის ხედით. ნომინალი — 10 ფრანკი; ველები ცარიელი; ზომა — 78×59 მმ-დან 79×61 მმ-მდე. არსებობს მონაცემები, რომ თავდაპირველად ჩაფიქრებული იყო მარკის გამოცემა, მაგრამ მოხდა გაუგებრობა: ერთი 50 მარკიანი ფურცელის ფორმის ნაცვლად ტიპოგრფიამ მიიღო ფორმა, სადაც ერთ ფურცელზე მოთავსებული იყო ერთი მარკა. შესაბამისად დაიბეჭდა მცირე ფურცლებზე თითო-თითო მარკა. მხოლოდ მარტში მოხდა მარკის დაბეჭდვა ჩვეულებრივი წესით.

1924 წლის მაისს ბელგიაში გამოვიდა ბლოკი, რომელიც შედგებოდა ოთხი 5 ფრანკიანი მარკისაგან. ფურცლის ზომა - 130×145 მმ (სკოტი #171). ბლოკი გაიყიდა, როგორც ფილატელიური სუვენირი ბრიუსელის საერთაშორისო ფილატელისტურ გამოფენაზე.

ყველაზე დიდი ბლოკი
მსოფლიოში ყველაზე დიდი ზომის - 210×287 მმ - ფილატელიური ბლოკი გამოიცა გერმანიის დემოკრატიულ რესპუბლიკაში 1964 წელს დად მიეძღვნა გდრ-ს შექმნის 15 წლისთავს. ბლოკი შედგებოდა 15 ნახატისაგან (ივერი #14, სკოტი #724-738).

ყველაზე პატარა ბლოკი
მსოფლიოში ყველაზე პატარა ზომის ბლოკი — 52×36 მმ — გამოიცა რუმინეთში 1947 წელს, ეს იყო სქველმოქმედო გამოცემა ფასდანამატით (5000 + 5000 რუმინული ლეი). შემოსული თანხა უნდა გადარიცხულიყო შიმშილის მსხვეპლთა დახმარების ფონდში. ბლოკი შედგებოდა ერთი მარკისაგან არ იყო არც პერფორირებული და არც გუმირბული (სკოტი #348).

გალერეა
ხმელთაშუა ზღვის რეგიონი (თურქეთი)

ხმელთაშუა ზღვის რეგიონი — თურქეთის ერთ-ერთი გეოგრაფიული რეგიონი, მდებარე ქვეყნის სამხრეთ-დასავლეთ ნაწილში.

სუბრეგიონები
ადანას სექცია 
ჩუქუროვა - ტავრის ზონა 
ანთაქია - ქაჰრამანმარაშის ზონა 
ანთალიის სექცია 
ანთალიის ზონა 
გოლერის ზონა 
თაშელი - მუთის ზონა 
თექეს ზონა 

მახასიათებლები
ხმელთაშუა ზღვის რეგიონი ხასიათდება:
ყველაზე მაღალი წლიური ტემპერატურით;
ქარიანი ზამთრით;
ნალექიანი ზამთრით;
სასათბურე მეურნეობებით.
სამხრეთ-აღმოსავლეთი ანატოლიის რეგიონი

სამხრეთ-აღმოსავლეთი ანატოლიის რეგიონი — თურქეთის ერთ-ერთი გეოგრაფიული რეგიონი, მდებარე ქვეყნის სამხრეთ-აღმოსავლეთ ნაწილში.

სუბრეგიონები
შუა ევფრატის სექცია 
გაზიანთეფის ზონა 
შანლიურფას ზონა 
ტიგროსის სექცია 
დიარბაქირის ზონა 
მარდინ - მიდიათის ზონა 

მახასიათებლები
სამხრეთ ანატოლიის რეგიონი ხასიათდება:
ცხელი ზაფხულით;
მშრალი ზაფხულით;
ტყის მცირე ზოლით;
მზიანი დღეებით.

რესურსები ინტენრეტში
აღმოსავლეთ ანატოლიის რეგიონი

აღმოსავლეთ ანატოლიის რეგიონი — თურქეთის ერთ-ერთი გეოგრაფიული რეგიონი, მდებარე ქვეყნის აღმოსავლეთ ნაწილში.

სუბრეგიონები
ზედა ევფრატის სექცია 
ერზურუმი - ყარსის სექცია 
ზედა მურათი - ვანის სექცია 
ზედა მურათი ზონა 
ვანი ზონა 
ჰაქიარი სექცია 

რეგიონის მახასიათებლები
აღმოსავლეთ ანატოლიის რეგიონი ხასიათდება:
ყველაზე დიდი ფართობით;
ყველაზე მაღალი სიმაღლით;
ყველაზე დაბალი წლიური ტემპერატურით;
ცივი ზამთრით;
სეზონთშორისი ტემპერატურის დიდი სხვაობით;
ვულკანური მოქმედებებით;
პოპულაციის დაბალი მაჩვენებლით;
მინერალური რესურესების სიუხვით.
ეგეოსის რეგიონი

ეგეოსის რეგიონი — თურქეთის ერთ-ერთი გეოგრაფიული რეგიონი, მდებარე ქვეყნის დასავლეთ ნაწილში.

სუბრეგიონები
ეგეოსის სექცია 
ედრემითის ზონა 
ბაქირჩაის ზონა 
გედიზის ზონა 
იზმირის ზონა 
ქუჩუქი მენდერესის ზონა 
ბუიუქ მენდერესის ზონა 
მენთეშეს ზონა 
შიდა აღმისავლეთ ანატოლიის სექცია 

რეგიონების მახასიათებლები
ეგეოსის რეგიონი ხასიათდება:
ყველაზე გრძელი სანაპირო ზოლით.
ბილეჯიქის პროვინცია

ბილეჯიქის პროვინცია — პროვინცია (ილი) ჩრდილო-დასავლეთ თურქეთში, ისტორიულ–გეოგრაფიულ პროვინცია აღმოსავლეთ თრაკიაში, მარმარილოს ზღვის რეგიონში. ადმინისტრაციული ცენტრი – ქალაქი ბილეჯიქი. აღმოსავლეთით ესაზღვრება ბოლუ, ჩრდილოეთით – საქარია, დასავლეთით ბურსა, სამხრეთით – ქუთაჰია, ხოლო სამხრეთ–აღმოსავლეთით ესქიშეჰირი

მოსახლეობა 225,381 ათ. მცხოვრები (2010), უდიდესი ქალაქი: ბილეჯიქი (34 ათ. მცხოვრები, 2000).
ბურსის პროვინცია

ბურსის პროვინცია — პროვინცია (ილი) ჩრდილო–დასავლეთ თურქეთში, მარმარილოს ზღვის რეგიონში. ადმინისტრაციული ცენტრი — ქალაქი ბურსა. პროვინციას ესაზღვრება იალოვას, ქოჯაელის, საქარიას, ქუთაჰიას და ბალიქესირის პროვინციები, ხოლო ჩრდილოეთით — მარმარილოს ზღვა.

პროვინციის ტერიტორიაზეა იზნიქის ტბა.

მოსახლეობა 2,413 ათ. ადამიანი (2007), უდიდესი ქალაქებია: ბურსა (1194 ათ. ადამიანი, 2000), ენიშეჰირი, მუსტაფა-ქემალფაშა.
იალოვის პროვინცია

იალოვის პროვინცია — პროვინცია (ილი) ჩრდილო–დასავლეთ თურქეთში, მარმარილოს ზღვის რეგიონში. ადმინისტრაციული ცენტრი – ქალაქი იალოვა. პროვინციას ჩრდილოეთიდან ესაზღვრება მარმარილოს ზღვა. სამხრეთით ბურსას პროვონცია, ხოლო აღმოსავლეთიდან ქოჯაელის პროვინცია.

მოსახლეობა 185 ათ. ადამიანი (2007), უდიდესი ქალაქია: იალოვა (70 ათ. ადამიანი, 2000). 1995 წელს იალოვას პროვინცია შეიქმნა სტამბოლის პროვინციის ტერიტორიის ნაწილზე.
ჯემალ გიურსელი

ჯემალ გიურსელი (, 13 ოქტომბერი, 1895, ერზრუმი — 14 სექტემბერი, 1966, ანკარა) — თურქეთის სამხედრო და საზოგადო მოღვაწე, თურქეთის რესპუბლიკის პრეზიდენტი, გენერალი.

კარიერა
1929 წელს დაამთავრა თურქეთის სამხედრო კოლეჯი არტილერისტის სპეციალობით. 1915-1960 წლებში იყო სამხედრო სამსახურში. მონაწილეობდა პირველ მსოფლიო ომში და თურქეთის დამოუკიდებლობის ომში. ორგანიზებას უწევდა 1960 წლის სამხედრო გადატრიალებას, 1960 წლის მაისში დაიკავა სახელმწიფოს მეთაურის თანამდებობა, ხოლო 1961 წელს პრეზიდენტის პოსტი. მძიმე ავადმყოფობის გამო გათავისუფლებულ იქნა 1966 წლის 28 მარტს.
დიდი ოქროწყალი

დიდი ოქროწყალი, ოქროწყალი — მთის ტბა საქართველოში, მესტიის მუნიციპალიტეტში. მდებარეობს კოდორის ქედის ჩრდილო-აღმოსავლეთ კალთაზე, ზღვის დონიდან 2403 მ სიმაღლეზე. სარკის ფართობი 0,1 კმ², აუზის ფართობი 2,2 კმ², საშუალო სიღრმე 12 მ, მაქსიმალური სიღრმე 26,5 მ, წყლის მოცულობა 1,2 მლნ. მ³. ტბის ქვაბული წარმოადგენს მყინვარულ ცირკს. საზრდოობს თოვლის, წვიმისა და მიწისქვეშა წყლით. გამდინარეა. მაღალი დონე აქვს გაზაფხულ-ზაფხულში, დაბალი — ზამთარში. ტბაში თევზი არ არის. ზამთარში იყინება. წყალი სუფთა და გამჭვირვალეა.
შუქრი კუათლი

შუქრი კუათლი (დ. 1891 დამასკო — გ. 30 ივნისი, 1967, ბეირუთი, ლიბანი) — სირიის სახელმწიფო და პოლიტიკური მოღვაწე. 1908–1915 წწ „ახალგაზრდა არაბეთის“ საზოგადოების ერთ–ერთი ხელმძღვანელი. პარტია კუთლა ვატანიის ერთ–ერთი დამაარსებელი (1927 წ.) და გენერალური მდივანი. 1936 წლიდან პარლამენტის დეპუტატი. 1943–1949 წწ. სირიის პრეზიდენტი. 1949 წლის 30 მარტს, სამხედრო გადატრიალების შემდეგ, ემიგრაციაში წავიდა ეგვიპტეში, სადაც 1955 აგვისტომდე დაჰყო. 1955 წლის სექტემბრიდან – 1958 წლის თებერვლამდე კვლავ სირიის პრეზიდენტია. გარდაიცვალა ბეირუთში, დაკრძალულია დამასკოში.
სეინი კუნჩე

სეინი კუნჩე (დ. 1 ივლისი, 1931 — გ. 10 ნოემბერი, 1987) — ნიგერის სამხედრო და სახელმწიფო მოღვაწე. 1949 წლიდან მსახურობდა საფრანგეთის არმიაში, 1961 წელს გადავიდა ნიგერის არმიაში. 1965–1966 წწ. სწავლობდა პარიზის სამხედრო აკადემიაში. 1966–1973 წწ. იყო ნიგერის შეიარაღებული ძალბის შტაბის უფროსის მოადგილე, 1973–1974 წწ უფროსი. 1974 წლის 15 აპრილს მისი მეთაურობით ნიგერში მოხდა სახელმწიფო გადატრიალება, რომლის შემდეგ იგი გახდა ნიგერის უმაღლესი სამხედრო საბჭოს თავმჯდომარე, სახელმწიფოს მეთაური, მინისტრთა საბჭოს თავმჯდომარე და ეროვნული თავდაცვის მინისტრი. ნიგერის პრეზიდენტის თანამდებობაზე დარჩა 1987 წლამდე, დაამხო ალი საიბუმ სამხედრო გადატრიალების შედეგად.
მედეა (იახტა)

მედეა , 1904 წლის ორთქლის ძრავიანი იახტა, შენახული სან-დიეგოს საზღვაოსნო მუზეუმში. იასონის ცოლის მედეას სახელობის თბომავალი აგებულ იქნა ლინტჰაუსში ჯონ სტივენის მიერ, შოტლანდიაში.

პირველი მსოფლიო ომის დროს „მედეა“ საფრანგეთის ფლოტმა შეისყიდა და იგი 75 მმ-იან ტყვიამფრქვევით აღჭურვა კონვოის ესკორტად გამოსაყენებლად. მისი სახელი ფრანგული დროშის ქვეშ იყო "კორნელი" . ომებს შორის ის პარლამენტის წევრების მფლობელობაში იყო. მეორე მსოფლიო ომის პერიოდში ბრიტანეთის სამეფო ფლოტი მას ტემზის შესართავთან სადარაჯოდ იყენებდა.

მეორე მსოფლიო ომის შემდეგ მედეამ ნორვეგიელების, ბრიტანელებისა და შვედების ხელში გადაინაცვლა, სანამ 1971 წელს მას პოლ იტიერი შეისყიდდა. მან იახტას რესტავრაცია გაუკეთა და 1973 წელს სან-დიეგოს საზღვაოსნო მუზეუმს უსახსოვრა.
No. 5, 1948

. 5, 1948 — ჯექსონ პოლოკის 1948 წლის ფერწერული ტილო, შესრულებული 8' 4' ბოჭკოვან დაფაზე, მასზე დასხმული დიდი რაოდენობით ყავისფერი და ყვითელი საღებავით, რაც ჩიტის ბუდის მსგავს გამოსახულებას ქმნის. მისი თავდაპირველი მფლობელი იყო სემუელ ირვინ ნიუჰაუსი და გამოფენილი იყო ნიუ-იორკის თანამედროვე ხელოვნების მუზეუმში, სანამ მას ჯერ დევიდ გეფენი, შემდეგ კი 2006 წელს დევიდ მარტინეზი იყიდდა. 2006 წელს სოზების აუქციონის ბროკერის შუამავლობით სურათი გაიყიდა 140 მილიონ აშშ დოლარად, რითაც იქცა ერთ-ერთ ყველაზე ფერწერულ ტილოდ.
პილოტი (საიდუმლო მასალები)

პილოტი — ამერიკული ზებუნებრივი და სამეცნიერო ფანტასტიკის ჟანრის სერიალ საიდუმლო მასალების პირველი, საცდელი ეპიზოდი, რომელიც ეთერში გავიდა 1993 წლის 10 სექტემბერს.

სიუჟეტი
სპეციალური აგენტი დანა სკალი, ფგბ-ს აკადემიის ლექტორი ვირჯინიას შტატში, სკოტ ბლევისისგან იღებს ინსტრუქციას - თვალი ადევნოს აგენტ ფოქს მალდერის გამოძიებებს პროექტის საიდუმლო მასალები ფარგლებში. პირველივე საქმე, რომელსაც იძიებს ორი აგენტი, ეხება მკვლელობების მსხვერპლების სხეულებზე ორ უცნაურ წერტილს.

მალდერი და სკალი მიემგზავრებიან ბელფლურში, ორეგონის შტატში, რათა გამოიძიონ კერენ სვენსონის დაღუპვა. აგენტები პოულობენ რეი სომესის, კერენის თანაკლასელის საფლავს, მაგრამ კუბოში აღმოჩნდება ჰუმანოიდის გვამი. შემდგომში დადგინდება, რომ ეს ორანგუტანგის გვამია, ხოლო რენტგენი აჩვენებს ლითონის ობიექტის, ჩამონტაჟებულს არსების ცხვირში. მალდერი და სკალი დაინტერესდებიან ბილი მაილზითა და პეგი ო'დელით (სვენსონისა და სომესის თანაკლასელებით), რომლებიც მოხვდნენ ავტოკატასტროფაში და იმ დღიდან ჰოსპიტალში იმყოფებიან. მაილზი პარალიზებულია, ვერ საუბრობს და ვერ მოძრაობს. ო'დელი მიჯაჭვულია ინვალიდის სავარძელზე. სკალისა და მალდერის თანდასწრებით ო'დელს მოიცავს ისტერიკა და ამ დროს აღმოაჩნდება ორი უცნაური წერტილი. კერენის დაღუპვის ადგილის ძიებისას დეტექტივი ამცნობს აგენტებს, რომ მათ შეუკვეთა ადგილი მოტელში.

გზად მოტელში მათ უცნაური ამბავი გადახდებათ - ციდან მკვეთრი ნათება მოიცავს, რომელიც ავტომანქანის პარალიზებას იწვევს. ნათების გაქრობის შემდეგ მალდერი ამჩნევს, რომ გავიდა 9 წუთი. მოტელში იგი მოუთხრობს სკალის, რომ მისი დაინტერესება პარანორმალური მოვლენებით მომდინარეობს ბავშვობიდან, როდესაც მისი და, სამანტა, გატაცებული იქნა, სანამ მას თავად ეძინა. მალდერი ამბობს, რომ არაფერი ახსოვდა ამ პერიოდიდან და რეგრესიული ჰიპნოზის საშუალებით გაიხსენა მცირე დეტალები. ანონიმური ზარებით აგენტებს ამცნობენ, რომ პეგი ო'დელი დაიღუპა, როდესაც მირბოდა შოსეზე. ინციდენტის გამოძიებისას აღმოჩნდება, რომ მისი გვამის ეკსგუმაციის ყველა დასკვნა გამქრალია. აგენტები ბრუნდებიან მოტელში, სადაც უეცრად ხანძარი იწყება. სკალის პორტატული კომპიუტერი და ყველა მტკიცება განადგურებულია. აგენტები დაადგენენ, რომ მათ ურეკავდა ტერეზა ნემანი, იმ ექიმის ქალიშვილი, რომელმაც პირველმა გამოიკვლია გვამები. ტერეზა აღიარებს, რომ ასევე აქვს წითელი წერტილები კანზე და იხსენებს მკვეთრ ნათებას, რომელიც იხილა მეგობრებთან, ბილი მაილზთნა და პეგი ო'დელთან ერთად. მალდერის ვარაუდით, ბილი მაილზი არაადამიანური ძალის ზემოქმედების ქვეშ იმყოფება. მისივე თქმით, ბილიმ მოკლა პეგი ო'დელი. აგენტები ბრუნდებიან ტყეში, რათა მტკიცებები შეაგროვონ. დეტექტივი მაილზი ცდილობს მათ შეჩერებას და მალდერი თავად ხედავს, რომ ბილის მიაქვს ტერეზას სხეული იქ, სადაც სხვა გვამები იქნა ნაპოვნი. უეცრად ბილის თავზე ნათება ჩნდება. შემდეგ, როდესაც იგი ქრება, ბილი ტერეზას თავზე დგას და არ ახსოვს, როგორ მოხვდა აქ. კანიდან გამქრალია ორი წერტილიც.

ვაშინგტონში დაბრუნებისას, სკალი წერს თავის დასკვნას. უცნაურია, მაგრამ ლითონის ობიექტი, რომელიც ამოღებული იქნა გვამიდან, არ განადგურდა ყველა დანარჩენ მტკიცებასთან ერთად. სკალიმ შეინახა იგი, როგორც მომხდარის ერთად-ერთი ფიზიკური მტკიცება. ლითონის ობიექტი გადაეცა პერსონაჟს, რომელიც შემდეგ სერიებში ცნობილია მწეველის სახელით. იგი ინახავს ამ მტკიცებას სხვა მსგავსი ობიექტების საწყობში, რომელიც პენტაგონის შენობაშია განლაგებული.
ოქსილოფიტები

ოქსილოფიტები (ოქს..., — ლამი და — მცენარე) — ჭაობის მცენარეები. ესენია: ტორფის ხავსი, ქონდარა არყი, ტანდაბალი ტირიფები, კეწერა, მიწამაყვალა, ზოგიერთი ისლი, წყლის ბამბა და სხვა. ოქსილოფიტების უმეტესობა მკვეთრად გამოხატული ქსერომორფული ნიშნები აქვს. მათი ქსერომორფიზმი ძირითადად დაკავშირებულია ტორფიანი ჭაობის ფიზიოლოგიურ სიმშრალესთან, რაც განპირობებულია ტორფის ძლიერი მჟავიანობით, მაღალი ტენტევადობით და წყლის დაბალი ტემპერატურით ვეგეტაციის პერიოდის დასაწყისში.
ბოსტონის მეტროპოლიტენი

ბოსტონის მეტროპოლიტენი — მეტროსისტემა აშშ-ის ქალაქ ბოსტოში. წარმოდგენილია სამი მეტროხაზით და მსუბუქი მეტროს ორი ხაზით.

ხაზების აღწერა და ისტორია
ბოსტონის მეტროს სამი ხაზი აქვს: წითელი, ნარინჯისფერი და ლურჯი, რომლებსაც უერთდება მსუბუქი მეტროს ორი ხაზი: მწვანე და ეშმონთ-მატაპანის მაღალჩქაროსნული ხაზი (დაპროექტებულია როგორც წითელი ხაზის ნაწილი). ოთხივე ფერადი ხაზი ქვედა ქალაქში გადაიკვეთება, ხოლო ნარინჯისფერი და მწვანე ხაზები (რომლებიც პარალელურად გაედინება) პირდაპირ ორ სადგურზე ერთდება. წითელ ხაზს განშტოებები აქვს სამხრეთში. მონაკვეთი ჰარვარდიდან პარქ სთრითამდე 1912 წელს შევიდა ექსპლუატაციაში.

მწვანე ხაზს ოთხი განშტოება აქვს - დასავლეთით „“ (ბოსტონ ქოლეჯი), „“ (ქლივლენდ სირქლი), „“ (რივერსაიდი) და „“ (ჰეთ სთრითი). ხაზის მიწისქვეშა მონაკვეთი პარქ სთრითის სადგურიდან ბოილსთრითის სადგურამდე 1897 წელს გაიხსნა.

ხაზებს ფერები 1965 წელს მიენიჭა.
ჰებე (მითოლოგია)

ჰებე — მარადიული სიჭაბუკის ქალღმერთი, უჭკნობი სინორჩის განსახიერება, ზევსის და ჰერას მშვენიერი ასეული; განიმედეს წინამძღოლია, მასთან ერთად აწვდის ღმერთებს ახალგაზრდობის შემანარჩუნებელ ნექტარს და ამბროზიას. როდესაც ჰერაკლე ცად აამაღლეს ცოლად ჰებე მისცეს. ორი შვილი აჩუქა ზევსის შვილს: ალექსანდრე და ანიკეტე, რომელთაც არაფრით უსახელებიათ სახელით მდიდარი მამა. ამ ქორწინებას კი ჰომეროსიც ადასტურებს. ტროის ომში ჰებე ჰერას ეტლს აწყობს.

ჰებეს ტაძარში თუ შეასწრებდა, მონა თავისუფლებას იღებდა. ეს ძალა გაჰყვა ჰებეს რომშიც, სადაც მას იუვენტას ეძახდნენ. ჰებეს კულტით ცნობილი არიან ათენი, ფლეიუსი, (პელოპონესი) და სიკიონი, სადაც განიმედას და დიას უწოდებდნენ, ისევე რომი.
ჰებე-იუვენტასი არა ოდენ უჭკნობი ძალის განსახიერებაა, არამედ უჭკნობი სახელმწიფოს დღეკეთილობისაც.

ხელოვნებაში
ხელოვნებაში ჰებეს იდეალია ანტონიო კანოვას მარმარილოს ქანდაკი. მშვენებით სრული ქალწული წელს ზემოთ შიშველია, ხელთ ოქროს ფიალა უჭირავს, მეორე ხელით ამბროსიით სავსე ჭურჭელი აუწევია და მსუბუქად ჩამოდის მაღლიდან ძირს.

ასტრონომიაში
მის სახელს ატარებს 1847 წელს აღმოჩენილი ასტეროიდი (6) ჰებე.
ოქსიმორონი

ოქსიმორონი (ბერძნ. — გონებამახვილური სისულელე < - მჭრელი, ბასრი, მახვილი და — უგუნურება) — სტილისტური ხერხი, ტროპის სახე; ემყარება ერთმანეთთან „შეუთავსებელ“, ურთიერთგამომრიცხავ ცნებათა დაკავშირებას, კონტრასტული ნიშნის გადატანას, რითაც ახალი ცნება ან ახალი წარმოდგენა იქმნება. ოქსიმორონი ფართოდაა გავრცელებული ჩვეულებრივ მეტყველებაში („მშრალი ღვინო“, „მჭევრმეტყველი დუმილი“ და სხვა), რიტორიკასა და მხატვრულ ლიტერატურაში.

მაგ., „თვალნო ლამაზნო, ვინ უძლს თქვენსა ძლიერს ბასრობას,
თუ არა სჭვრეტდეს თქვენგან სიკვდილში თვით უკვდავებას?“ (ნიკოლოზ ბარათაშვილი)

„შენ, სილამაზის ნაზო გრიგალო,
შენგან აროდეს მომესვენება“ (გიორგი ლეონიძე)

„დუმილი რეკავს“ (მუხრან მაჭავარიანი)

ოქსიმორონია ზოგიერთი ნაწარმოების სათაური: „ცოცხალი ლეში“ (ლევ ტოლსტოი), „ოპტიმისტური ტრაგედია“ (ვსევოლოდ ვიშნევსკი), „მზიანი ღამე“ (ნოდარ დუმბაძე).

ოქსიმორონი პარადოქსის ერთ-ერთი სახეა. მისი მხატვრული ფუნქციაა მოულოდნელობის ეფექტის შექმნა.
მარიამ მაგდალინელი

მარიამ მაგდალინელი (, , ) — იესო ქრისტეს მიმდევარი, ქრისტიანი წმინდანი, მენელსაცხებლე დედა, რომელიც სახარებისეული ტექსტის თანახმად გახდა ქრისტეს მიმდევარი, ის ასევე მომსწრე იყო ქრისტეს ჯვარცმისა და ერთ-ერთი პირველთაგანი იყო ვინც შეეგება აღმდგარ იესოს. ხსენების დღეა 4 აგვისტო (ძველი სტილით 22 ივლისი).

ცხოვრება და მოღვაწეობა
მართლმადიდებლურ და კათოლიკურ ეკლესიებში მაგდალინელისადმი თაყვანისცემა განსხვავებულია: მართლმადიდებლობა მას თაყვანს სცემს, როგორც შვიდი ეშმაკეულისგან განკურნებულს; მისი სახელი სახარების მხოლოდ რამდენიმე ეპიზოდში ფიგურირებს; კათოლიკური ეკლესიის ტრადიციებში კი მას დიდი ხანი აიგივებდნენ მონანიე მარიამ ბეთანიელთან, გარდა ამისა, თან დაურთავდნენ ფართო ლეგენდარულ მასალას.

იესო ქრისტესა და მარიამ მაგდალინელს შორის არსებული კავშირის ხასიათთან დაკავშირებით არაერთი კონსპიროლოგიური ვერსია და ვარაუდი არსებობს, რასაც მორწმუნე საზოგადოება აფასებს როგორც შებღალვას.

სახარებისეული მოწმობები მარიამ მაგდალინელზე
წარმოშობით გალილეის ქალაქ მაგდალადან იყო; კაპერნაუმთან ახლოს.

ახალ აღთქმაში მარიამ მაგდალინელის სახელი რამდენჯერმეა ნახსენები:

იესო ქრისტემ ის შვიდი ეშმაკისაგან განკურნა (ლკ.8:2)
ამის შემდეგ იესო ქრისტეს გაჰყვა, ემსახურებოდა მას და ქონებას უყოფდა (მკ15:40-41, ლმ.8:3)
გოლგოთაზე უფლის ჯვარცმას დაესწრო (მთ.27:56 და სხვ.)
იყო ქრისტეს დაკრძალვის მოწმე (მთ.27:61 და სხვ.)
გიორგეთი

გიორგეთი (ყოფ. ორჯონიკიძე) — სოფელი საქართველოში, ლაგოდეხის მუნიციპალიტეტში, ადმინისტრაციულ ერთეულ გიორგეთის ცენტრი (სოფლები: გუჯარეთი, ვერხვის მინდორი, ლაფნიანი, ფიჩხისბოგირი).

მდებარეობს ალაზნის ვაკეზე, მდინარე კაბალის (ალაზნის მარცხენა შენაკადი) მარჯვენა მხარეს, ზღვის დონიდან 250 მ-ზე, ლაგოდეხიდან 19 კმ-ში.

სოფელი გიორგეთი დააარსეს 1919 წელს სოფელ ალაგირიდან (ჩრდილოეთი ოსეთი) ლტოლვილმა ქართველებმა (ძირითადად რაჭველებმა), რომელთაც საქართველოს ხელისუფლებამ მაშინდელ სიღნაღის მაზრაში, ალაზნის გაღმა, კაბალად წოდებულ ადგილას მიწა გამოუყო. 1930-იან წლებში სოფელს დაერქვა ორჯონიკიძე. 1990 წელს დაუბრუნდა ძველ სახელი. საბჭოთა პერიოდში სოფელში განვითარებული იყო მეთამბაქოეობა, მემინდვრეობა, მევენახეობა, მესაქონლეობა.

დემოგრაფია
2014 წლის აღწერის მონაცემებით სოფელში ცხოვრობს 607 ადამიანი.
ნინიგორი

ნინიგორი — სოფელი საქართველოში, ლაგოდეხის მუნიციპალიტეტში, მდებარეობს ალაზნის ვაკეზე, მდინარე ნინოსხევის (ალაზნის სისტემა) ნაპირებზე. ყვარელი-ლაგოდეხის საავტომობილო გზაზე. თემის ცენტრი (სოფლები: განათლება, გელათი, ზემო გურგენიანი, ზემო ხიზა, ქვემო გურგენიანი, ხიზაბავრა). ზღვის დონიდან 310 მეტრი, ლაგოდეხიდან 5 კილომეტრი.

დემოგრაფია
2014 წლის აღწერის მონაცემებით სოფელში ცხოვრობს 502 ადამიანი.
მოლითი (ხარაგაულის მუნიციპალიტეტი)

მოლითი — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: ბაბი, ბეჟათუბანი, დეისი, ნებოძირი, ქვები). მდებარეობს მდინარე ჩხერიმელას მარჯვენა მხარეს, ზღვის დონიდან 680 მეტრი. ხარაგაულიდან 15 კილომეტრი. სოფელში არის რკინიგზის სადგური ხაშური-სამტრედიის მონაკვეთზე.

ისტორია
წყაროებში პირველად მოხსენიებულია საუკუნეში. სოფელში დგას გვიან ფეოდალური ხანის კოშკი. 1906 წლის იანვარში რუსეთის რევოლუციის დროს მაქსუდ ალიხანოვ-ავარსკის სადამსჯელო ექსპედიციამ დახვრიტა რამდენიმე ადამიანი მოლითის სადგურზე.

დემოგრაფია
2014 წლის აღწერის მონაცემებით სოფელში ცხოვრობს 205 ადამიანი.
ნებოძირი

ნებოძირი — სოფელი საქართველოში, იმერეთის მხარის ხარაგაულის მუნიციპალიტეტში (მოლითის თემი). მდებარეობს მდინარე ჩხერიმელის მარჯვენა მხარეს. ზღვის დონიდან 700 მეტრი. ხარაგაულიდან 19 კილომეტრი. წყაროებში პირველად მოხსენიებულია საუკუნეში. სოფელში დგას ეკლესია.

დემოგრაფია
2014 წლის აღწერის მონაცემებით სოფელში ცხოვრობს 324 ადამიანი.
ნადაბური (ხარაგაულის მუნიციპალიტეტი)

ნადაბური — სოფელი საქართველოში, იმერეთის მხარის ხარაგაულის მუნიციპალიტეტში, თემის ცენტრი (სოფლები: დიდი გოლისი, პატარა გოლისი). მდებარეობს ლიხის ქედის დასავლეთ კალთაზე, მდინარე ძირულის მარცხენა მხარეს. ზღვის დონიდან 760 მეტრი. ხარაგაულიდან 53 კილომეტრი. წყაროებში მოხსენიებულია 1628 წელს. სოფელში შემორჩენილია კოშკი. მოქმედებს ბიბლიოთეკა.

დემოგრაფია
2014 წლის აღწერის მონაცემებით სოფელში ცხოვრობს 369 ადამიანი.
სახესხვაობა (ფილატელია)

სახესხვაობა (ფილატელია) (, , )ეწოდება საფოსტო მარკის ან ფილატელისტური ერთეულის ნიმუში, რომელიც საერთო ტირაჟის ეგზემპლარებისაგან განსხვავდება რაიმე ნიშნით: ქაღალდის ხარისხით; ნახატით(ნახატის დეტალით, რედაქტირებით და ა.შ.); ფერით ან ფერებით; ასევე წლის ნიშნის, დაკბილვის ან განაჭერის არსებობით (ზომა, ფორმა, მდებარეობა) ან არარსებობით; გუმირების ხარისხით, რელიეფით, ფერით და ა.შ.; ბეჭდვის სახით, ზედნაბეჭდით და სხვა.

მიზეზები
ფილატელისტური სახესვაობის წარმოშობის მიზეზი შეიძლება ნებსითი ან უნებლე. ნებსით სახესხვაობას ადგილი აქვს მაშინ, როდესაც იგი წინასწარ დაგეგმილი იყო გამომცემელი საფოსტო ადმინისტრაციის მიერ. ასეთ შემთხვევაში სახეცვლილი მარკების ტირაჟი სხვა და სხვა შეიძლება იყოს.
უნებლიე სახესხვაობას ადგილი აქვს გაუთვალისწინებელი შეცდომის შემთხვევაში, რომელიც დაკავშირებულია ბეჭდვის პროცესთან. მაგალითად, განსხვავებული ტიპის ქაღალდის გამოყენება, დასაბეჭდი მატრიცის ან ქაღალდის დეფექტი, განსხვავებული საღებავების გამოყენება ან საღებავის გამოცვლა, ბეჭდვით პროცესში ქაღალდის არასწორი მიწოდება, ფურცლის შებრუნება, გამოსახულების ცენტრის, ჩარჩოს, ფონის, ნაწერის, შებრუნება, სახისა და წებოს მხარეების აცდენა, კომპოზიციის დარღვევა და სხვა. ფილატელისტური სახესხვაობების შესწავლას დიდი მნიშვნელობა ენიჭება ცალკეული მარკისა თუ ფილატელისტური ერთეულის ნამდვილობის დასადგენად .

ნიმუშები
ნიგოზეთი

ნიგოზეთი — სოფელი ჭიათურის მუნიციპალიტეტში, თემის ცენტრი (სოფლები: გუნდაეთი, ზედა ბერეთისა, მერევი, უსახელო, ქვედა ბერეთისა, წასრი, წყალშავი). მდებარეობს ჭიათურის პლატოზე, მდინარე საძალიხევის (ყვირილის მარცხენა შენაკადი) მარცხენა მხარეს. ზღვის დონიდან 700 მეტრი, ჭიათურიდან 16 კილომეტრი. სოფლის ტერიტორიაზეა ნიგოზეთის მღვიმე. სოფელში არის საბავშვო ბაღი.

დემოგრაფია
2014 წლის აღწერის მონაცემებით სოფელში ცხოვრობს 446 ადამიანი.

გალერეა
ნერგეეთი

ნერგეეთი — სოფელი საქართველოში, იმერეთის მხარის ბაღდათის მუნიციპალიტეტში. თემის ცენტრი (სოფლები: ალისმერეთი, დაფენილი, ზედა დიმი, წაბლარასხევი, წყალთაშუა). მდებარეობს მდინარე ხანისწყლის (რიონის მარცხენა შენაკადი) ნაპირას. ზღვის დონიდან 220 მეტრი, ბაღდათიდან 3 კილომეტრი.

დემოგრაფია
2014 წლის აღწერის მონაცემებით სოფელში ცხოვრობს 1001 ადამიანი.